《予与德升尚书招已懋端明叔厚内翰会饮因有倡和佳篇谩次前韵呈三兄》
宋代·陈公辅

盛朝多少旧公卿，谁似三人负大名。金带并趋清禁路，玉杯同醉白云城。

吾侪出处真成戏，俗眼观瞻祇自惊。便恐名随封诏去，且频开宴慰交情。

作者简介：（1077—1142）宋台州临海人，字国佐。徽宗政和三年上舍及第。调平江府教授。钦宗靖康初，擢右司谏，言蔡京、朱勔罪，斥监合州税。高宗时，官至礼部侍郎。居官论事剀切，疾恶如仇。晚居乡里，著书自娱。有文集、奏议。